Karl-Heinz Wiesemann

**Karl-Heinz Wiesemann** (født 1. august 1960 i Herford i Vest-Tyskland) er en tysk katolsk prelat og biskop av bispedømmet Speyer.

## Liv og virke
### Prest
Karl-Heinz Wiesemann studerte ved Det pavelige universitet Gregoriana i Roma og ble presteviet i Roma den 10. oktober 1985 for erkebispedømmet Paderborn av den østerrikske kardinal Franz König, erkebiskop av Wien. 

Etter prestevielsen virket Weisemann i menigheter i Geseke, Menden og Brilon.

### Hjelpebiskop i Paderborn
Den 4. juli 2002 utnevnte pave Johannes Paul II ham til hjelpebiskop i Paderborn, og han ble bispeviet 8. desember 2002 i Paderborner Dom av Joachim Wanke, biskop av Erfurt og de medkonsekerende Hans-Josef Becker, bispedømmeadministrator av og hjelpebiskop i Paderborn og Paul Consbruch, hjelpebiskop i Paderborn. 
### Biskop av Speyer
Den 2. mars 2008 ble Wiesemann innsatt som biskop av Speyer etter at pave Benedikt XVI den 19. desember 2007 utnevnte ham til å etterfølge biskop Anton Schlembach. Han ble innført i embedet den 8. mars i katedralen.

I januar 2014 gav biskop Wiesemann uttrykk for at gifte menn skulle få bli presteviet i den katolske kirke av latinsk ritus. I februar 2022 støttet Wiesemann velsignelse av samkjønnede par. 

I et brev til prester, diakoner og menighetsassistenter gikk han et skritt videre å oppfordre prester til å foreta velsignelser av samkjønnede, og med å eksplisitt si at slike velsignelser kunne finne sted i bispedømmet Speyers kirker. Han lovet å respektere samvittigheten til de prester som motsatte seg å velsigne samkjønnede, men bad dem om å henvise slike par til bispekontoret. Så skulle bispekontoriet kontakte en annen prest som ville være villige til å velsigne deres samliv. Tilsvarene situasjoner med gjengifte par skulle behandles på samme måte.

## Verker
* Karl-Heinz Wiesemann: *„Zerspringender Akkord“: das Zusammenspiel von Theologie und Mystik bei Karl Adam, Romano Guardini und Erich Przywara als theologische Fuge.* Echter, Würzburg 2000, ISBN 3429021839.
* Brigitte Trilling, Karl-Heinz Wiesemann: *Mit Jesus auf dem Weg.* Bonifatius-Druckerei, Paderborn 2002, ISBN 3897101963.

## Litteratur
* Gerhard Best, Michael Feldmann, Ralf Preker (utg.): *350 Jahre Marienwallfahrt Werl.* Bonifatius Verlag, Paderborn 2011, ISBN 978-3-89710-482-2, s.&nbsp;118.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819*
* Kardinal [[Giacomo Filippo Fransoni]] (1770-1837) *1819
* Kardinal [[Antonio Saverio De Luca]] (1805-1883) *1845
* Erkebiskop [[Gregor (Leonhard Andreas) von Scherr]], [[O.S.B.]] (1804-1877) *1856
* Erkebiskop [[Friedrich Josef von Schreiber]] (1819-1890) *1875
* Erkebiskop [[Franz Joseph von Stein]] (1832-1909) *1879
* Erkebiskop [[Joseph von Schork]] (1829-1905) *1891
* Biskop [[Ferdinand von Schlör]] (1839-1924) *1898
* Erkebiskop [[Johann Jakob von Hauck]] (1861-1943) *1912
* Erkebiskop [[Joseph Otto Kolb]] (1881-1955) *1935
* Kardinal [[Julius August Döpfner]] (1913-1976) *1948
* Kardinal [[Alfred Bengsch]] (1921-1979) *1959
* Biskop [[Hugo Aufderbeck]] (1909-1981) *1962
* Kardinal [[Joachim Meisner]] (1933-2017) *1975
* Biskop [[Joachim Wanke]] (1941- ) *1980 
* Biskop *Karl-Heinz Wiesemann'' (1960-) *2002

## Referanser